Szalma István

1886-ban Budapesten született.

1900-ban, vagyis a millennium évében szülei a korszak egyik egészségügyileg nehéz szakmájára a nyomdászmesterségre adták. A kezdetben Budapesten és Máramarosszigeten dolgozott nyomdászként. A szakszervezeti tagság mellett a szociáldemokrata párt kerületi szervezetében is jelentős munkát végzett.

1903 őszén került Kaposvárra, ahol egy osztályharcos nyomdász csoportot talált. Majd a nem sokkal korábban, májusban alakult helyi nyomdász szakszervezet vezetője lett. A következő évektől a szakszervezet valamennyi rendezvényén részt vett, mint mindenes, színész és szavaló.

1906-tól fontos szerepet játszott a különféle munkássztrájkokban és az október 10-én szervezett tömegdemonstrációban. Az év végén azonban a helyi hatóság már annyira megismerte a nevét, hogy kénytelen volt elhagyni a várost egy rövid időre.

1908 második felében a nyomdász szakszervezet helyi csoportjának eseményeiről tudósított.

1909. március 18-án a párt megyei értekezletén a végrehajtó bizottság tagjává választották. Ugyanekkor a nyomdász szakszervezet helyi vezetőségébe is beválasztották. Ettől kezdve a Népszavában és a Typographiában, vagyis a nyomdászok helyi lapjában jelentek meg tudósításai a helyi eseményekről.

1910. május elsején rendezett ünnepség egyik szónoka volt.

1913 decemberében a kormány sajtótörvény-javaslata elleni tiltakozó népgyűlés szervezője.

1914. március 8-án az első kaposvári nők napja gyűlés ünnepi szónoka.

1914. március 15-én az évi megyei értekezleten ismételten a párt végrehajtó bizottságába választották.

1915-ben behívták katonának. Rossz egészségügyi állapotára való tekintettel a front mögötti szolgálatra, egészségügyi katonának osztották be.

1918-ban leszerelt és bekapcsolódott a mozgalomba.

1918 végétől vidéki szervező munkát végzett. Az egész megyében szervezett és agitált a munkás - paraszt összefogás érdekében.

1919 januárjában beválasztották a párt megyei végrehajtó bizottságába és továbbra is vidéki szervezéssel bízták meg.

1919. február 23-án a kaposvári munkások népgyűlésén, a pártbizottság nevében ő terjesztette elő a szociáldemokrata kormánybiztos kinevezésének sürgetését. Ekkor már a Kaposvári Munkástanács Intéző Bizottságának az elnöke.

1919. március 10-én jelentős szerepe volt a megyei hatalom átvételében, amikor a párt és a munkástanács megbízásából háromtagú direktórium ragadta a kezébe Somogy megye vezetését.

1919. március 21-én a Tanácsköztársaság kikiáltása. Az utána lévő napokban Kaposvár város tanácselnökének választották meg. Az ő személyében került először munkásember a város élére. Jelentős feladata volt a város élelmiszer-ellátásában, a Vörös Hadsereg szervezésében és felszerelésében. Időt szakított a Kaposvár városrendezési és építési terveinek kidolgozásában. Megkezdte a romos lakások tataroztatását és a város külső képének szépítését is.

1919. április 14-én a Megyei Munkástanács megalakulásakor alelnöknek választották a Megyei munkástanács 28 tagú intézőbizottságába.

1919 nyarán továbbra is vállalt vidéki párszervező munkákat.

1919. augusztus 7-én a Tanácsköztársaság bukása után a helyi ellenforradalmárok letartóztatják és bebörtönzik.

1919. augusztus 21-én részeg tisztek a börtönben félholtra verik és a meggyilkolandók listájára teszik.

1919. szeptember 17-én hajnalban a Kaposvár melletti Nádasdi erdőben négy mártírtársával együtt, egy fehértisztekből álló csoport meggyilkolta.

## Felhasznált források:

1. ↑ Szalma István In.: https://hu.wikipedia.org/wiki/Szalma\_Istv%C3%A1n
2. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
3. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
4. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
5. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
6. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
7. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
8. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
9. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
10. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
11. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
12. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
13. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
14. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
15. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
16. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
17. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
18. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
19. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
20. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
21. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.
22. ↑ Kilencven éve született Szalma István : Kaposvár első munkás polgármestere In.: Útközben. 1976.4. 68-71 p.